একদিন এক পরিচিত মানুষ আমাকে বললো, তুমি আগে খুব অহংকারী ছিলে, কিন্তু এখন না। কথাটা শুনে বুকের ভিতর একটা ধাক্কা খেলাম। চোখে পানি চলে আসছিলো।বহু কষ্টে নিজেকে সামলে নিয়েছিলাম। সারা রাত ঘুমাতে  পারিনি। সারাক্ষন মনে হচ্ছিল আমি কিভাবে অহংকারী হলাম? আমিতো অনেক সাবধানে চলার চেষ্টা করি।নিজের অজান্তেই হোক অথবা ইচ্ছে করেই হোক মানুষটা আমার উপকার করলেন।প্রথমত তিনি বলেছিলেন যে, আগে অহংকারী ছিলাম এবং দ্বিতীয়ত এখন আমি অহংকারী না (দ্বিতীয় পর্যায়টি আমার জন্য একটি বড় পাওয়া।তবে তাই বলে আমি খুশিতে বাকবাকুম হয়ে যাইনি)।